ג’יי לנו, ליאור סושרד, אדם קנטור, דודו אהרון ורונה לי שמעון השתתפו השבוע במשדר הצדעה מיוחד ששודר ברשת לכבוד מתנדבי איחוד הצלה בישראל.
ליאור סושרד במשדר הצדעה לאיחוד הצלה.
משדר הצדעה מיוחד למתנדבי איחוד הצלה, התקיים השבוע ברשת. המשדר התקיים לרגל החלמתו ושובו לישראל של נשיא ומייסד איחוד הצלה, אלי ביר, שחלה לפני חודשיים בקורונה בעת שהיה במסע גיוס תרומות לאיחוד הצלה בארה”ב.
ג’יי לנו, הוא תומך ותיק של איחוד הצלה שתרם לארגון שני אופנועי אמבולנס שמשמשים להצלת חיים בישראל. הוא הגיש ופתח את המשדר מביתו בלוס אנג’לס,, סיפר על פעילות איחוד הצלה בישראל וראיין את איש העסקים היהודי אמריקאי מרק גרסון המשמש יו”ר הוועד העולמי של איחוד הצלה.
מרגש במיוחד היה הביצוע לשיר הללויה ששרו הזמר היהודי אמריקאי אדם קנטור אליו הצטרפו דודו אהרון ורונה לי שמעון יחד עם תומכים רבים של איחוד הצלה. התרומות שנאספו במהלך המשדר יסייעו לאנשי הרפואה המתנדבים באיחוד הצלה להציל חיים בישראל.